CELEX: 62016CA0561
Language: et
Date: 2018-08-07 00:00:00
Title: Kohtuasi C-561/16: Euroopa Kohtu (teine koda) 7. augusti 2018. aasta otsus (Tribunal Supremo eelotsusetaotlus – Hispaania) – Saras Energía SA versus Administración del Estado (Eelotsusetaotlus — Direktiiv 2012/27/EL — Artikli 7 lõiked 1, 4 ja 9 — Artikli 20 lõiked 4 ja 6 — Energiatõhususe edendamine — Energiatõhususkohustuste süsteem — Muud poliitikameetmed — Riiklik energiatõhususe fond — Sellise fondi asutamine kui energiatõhususkohustuste täitmise peamine meede — Sissemaksekohustus — Kohustatud isikute määramine — Energiatarnijad ja/või energia jaemüügi ettevõtjad)

1.10.2018   
            
            
               ET
            
            
               Euroopa Liidu Teataja
            
            
               C 352/4
            
         
      Euroopa Kohtu (teine koda) 7. augusti 2018. aasta otsus (Tribunal Supremo eelotsusetaotlus – Hispaania) – Saras Energía SA versus Administración del Estado
      (Kohtuasi C-561/16) (1)
      
      ((Eelotsusetaotlus - Direktiiv 2012/27/EL - Artikli 7 lõiked 1, 4 ja 9 - Artikli 20 lõiked 4 ja 6 - Energiatõhususe edendamine - Energiatõhususkohustuste süsteem - Muud poliitikameetmed - Riiklik energiatõhususe fond - Sellise fondi asutamine kui energiatõhususkohustuste täitmise peamine meede - Sissemaksekohustus - Kohustatud isikute määramine - Energiatarnijad ja/või energia jaemüügi ettevõtjad))
      (2018/C 352/04)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Supremo
      
         Põhikohtuasja pooled
      
      
         Kaebaja: Saras Energía SA
      
         Vastustaja: Administración del Estado
      
         Menetluses osalesid: Endesa SA, Endesa Energía SA, Endesa Energía XXI SLU, Viesgo Infraestructuras Energéticas SL, Hidroeléctrica del Cantábrico SAU, Nexus Energía SA, Nexus Renovables SLU, Engie España SL, Villar Mir Energía SL, Energya VM Gestión de Energía SLU, Estaciones de Servicio de Guipúzcoa SA, Acciona Green Energy Developments SLU, Fortia Energía SL
      
         Resolutsioon
      
      
                  1.
               
               
                  Nõukogu 25. oktoobri 2012. aasta direktiivi 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ, artikleid 7 ja 20 tuleb tõlgendada nii, et nendega ei ole vastuolus liikmesriigi õigusnormid, millega kehtestatakse energiatõhususkohustuste peamiseks täitmisviisiks riiklikku energiatõhususe fondi iga-aastase sissemakse tegemise kord, tingimusel esiteks, et need õigusnormid tagavad energia säästmise samaväärses koguses energiatõhususkohustuste süsteemiga, mida võib rakendada direktiivi artikli 7 lõike 1 alusel, ja teiseks, et need vastavad kõnealuse direktiivi artikli 7 lõigetes 10 ja 11 kehtestatud nõuetele, kuid nimetatud asjaolusid peab eelotsusetaotluse esitanud kohus kontrollima.
               
            
                  2.
               
               
                  Direktiivi 2012/27 artiklit 7 tuleb tõlgendada nii, et sellega ei ole vastuolus sellised liikmesriigi õigusnormid, nagu on kõne all põhikohtuasjas ja mis kehtestavad energiatõhususkohustused üksnes energiasektori teatud kindlaksmääratud ettevõtjatele, tingimusel et nende ettevõtjate määramine kohustatud isikuteks põhineb tõepoolest sõnaselgelt välja toodud objektiivsetel ja mittediskrimineerivatel kriteeriumidel, kuid seda asjaolu peab eelotsusetaotluse esitanud kohus kontrollima.
               
            
         (1)  ELT C 22, 23.1.2017.